CELEX: 52022PC0059
Language: lt
Date: 2022-02-23
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos Pavojingų krovinių vežimo ekspertų komiteto 57-ojoje sesijoje, dėl tam tikrų Tarptautinio vežimo geležinkeliais sutarties C priedėlio pakeitimų

EUROPOS
                             KOMISIJA

                                                        Briuselis, 2022 02 23
                                                        COM(2022) 59 final

                                                        2022/0041 (NLE)

                                           Pasiūlymas

                                  TARYBOS SPRENDIMAS

     dėl pozicijos, kurios Europos Sąjungos vardu turi būti laikomasi Tarptautinio vežimo
      geležinkeliais tarpvyriausybinės organizacijos Pavojingų krovinių vežimo ekspertų
      komiteto 57-ojoje sesijoje, dėl tam tikrų Tarptautinio vežimo geležinkeliais sutarties
                                       C priedėlio pakeitimų

LT                                                                                             LT
 ---pagebreak---                                  AIŠKINAMASIS MEMORANDUMAS

     1.      PASIŪLYMO DALYKAS
     Šis pasiūlymas yra susijęs su sprendimu, kuriuo nustatoma pozicija, kurios turi būti laikomasi
     Sąjungos vardu Tarptautinio vežimo geležinkeliais organizacijos (OTIF) Pavojingų krovinių
     vežimo ekspertų komitete (toliau – RID ekspertų komitetas). Jis susijęs su numatomu
     Tarptautinio vežimo geležinkeliais sutarties (COTIF) C priedėlio priede išdėstytų tam tikrų
     techninių ir administracinių nuostatų pakeitimų priėmimu. Sprendimą dėl šių pakeitimų turi
     priimti minėtas komitetas.

     2.      PASIŪLYMO APLINKYBĖS

     2.1.    Tarptautinio vežimo geležinkeliais sutartis (COTIF)
     1980 m. gegužės 9 d. Tarptautinio vežimo geležinkeliais sutartis su pakeitimais, padarytais
     1999 m. birželio 3 d. Vilniaus protokolu, yra tarptautinis susitarimas, kurio susitariančiosios
     šalys yra Sąjunga ir 25 valstybės narės (išskyrus Kiprą ir Maltą).
     Europos Sąjunga prie COTIF prisijungė 2011 m. birželio 16 d. Tarybos sprendimu
     2013/103/ES1.

     2.2.    Pavojingų krovinių tarptautinio vežimo geležinkeliais taisyklės (RID)
     Pagal COTIF 7 straipsnį COTIF taip pat aprėpia, inter alia, jos 6 straipsnyje nurodytus
     priedėlius. Tarp tų priedėlių – sutarties C priedėlis „Pavojingų krovinių tarptautinio vežimo
     geležinkeliais taisyklės (RID)“. RID taikomos, jei pareiškimai pateikiami nesilaikant
     atitinkamų COTIF nuostatų2.
     Pavojingų krovinių tarptautinio vežimo geležinkeliais taisyklių tikslas – reglamentuoti
     tarptautinį pavojingų krovinių vežimą geležinkeliais tarp RID taikančių OTIF valstybių narių
     (toliau – RID susitariančiosios valstybės)3.
     Direktyvoje 2008/68/EB dėl pavojingų krovinių vežimo vidaus keliais4 nustatyta, kad RID
     taip pat taikomos vežimui ES valstybėse narėse.

     2.3.    RID ekspertų komitetas
     RID ekspertų komitetas yra pagal COTIF 13 straipsnio 1 dalies d punktą įsteigtas organas.
     Pagal COTIF 18 straipsnį RID ekspertų komitetas priima sprendimus dėl pasiūlymų, kuriais
     siekiama iš dalies pakeisti sutartį. Jį sudaro RID taikančių OTIF valstybių narių ir Europos
     Sąjungos atstovai.

     1
            2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo
            geležinkeliais tarpvyriausybinės organizacijos susitarimo dėl Europos Sąjungos prisijungimo prie
            1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais
            1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).
     2
            COTIF 42 straipsnio 1 dalis.
     3
            Šiuo metu yra 50 OTIF valstybių narių ir 45 RID susitariančiosios valstybės.
     4
            2008 m. rugsėjo 24 d. Europos Parlamento ir Tarybos direktyva 2008/68/EB dėl pavojingų krovinių
            vežimo vidaus keliais (OL L 260, 2008 9 30, p. 13).

LT                                                      1                                                          LT
 ---pagebreak---      2.4.    Numatomas RID ekspertų komiteto aktas
     2022 m. gegužės 25 d. rengiamoje 57-ojoje sesijoje RID ekspertų komitetas turėtų priimti
     RID pakeitimų, kuriais RID priedas bus atnaujintas atsižvelgiant į technikos ir mokslo
     pažangą (toliau – numatomas aktas).
     Numatomo akto tikslas – užtikrinti saugų ir patikimą pavojingų krovinių vežimą
     geležinkeliais, atnaujinant tam tikras nuostatas. Tarp jų, be kita ko, pavojingų krovinių,
     kuriuos leidžiama vežti, sąrašas, pakavimo instrukcijos, taikomų standartų sąrašas ir kiti
     įvairioms talpykloms taikomi techniniai reikalavimai.
     Reikėtų pastebėti, kad pavojingų krovinių vežimą reglamentuojančias tarptautines nuostatas
     yra nustačiusios įvairios tarptautinės organizacijos, tokios kaip OTIF. Tarp jų – Jungtinių
     Tautų Europos ekonomikos komisija (JT EEK) ir įvairios specializuotos Jungtinių Tautų
     įstaigos, pavyzdžiui, Jungtinių Tautų Ekonominės ir Socialinės Tarybos (ECOSOC)
     Pavojingų krovinių vežimo ekspertų pakomitetis. Kadangi taisyklės turi derėti tarpusavyje, šį
     darbą atliekančios organizacijos sukūrė sudėtingą tarptautinę koordinavimo ir derinimo
     sistemą. Nuostatos priderinamos po dvejus metus trukusio darbo.
     Rengiantis priimti šiuos pakeitimus konsultuotasi su įvairiais viešojo ir privačiojo sektorių
     ekspertais. Rengiant pakeitimus įvyko šie techninio pobūdžio posėdžiai:
     –       Jungtinių Tautų Ekonominės ir Socialinės Tarybos Pavojingų krovinių vežimo
             ekspertų pakomitečio posėdžiai, surengti per:
     (1)     55-ąją sesiją, vykusią 2019 m. liepos 1–5 d. Ženevoje,
     (2)     56‑ąją sesiją, vykusią 2019 m. gruodžio 4–10 d. Ženevoje,
     (3)     57-ąją sesiją, vykusią 2020 m. lapkričio 27 d. – gruodžio 8 d. Ženevoje;
     –       JT EEK ir OTIF bendri RID ekspertų komiteto ir Pavojingų krovinių vežimo darbo
             grupės posėdžiai, surengti per:
     (1)     2020 m. rudens sesiją, vykusią 2020 m. rugsėjo 10–18 d. Ženevoje,
     (2)     2021 m. pavasario sesiją, vykusią 2021 m. kovo 15–19 d. Berne,
     (3)     2021 m. rudens sesiją, vykusią 2021 m. rugsėjo 21 d. – spalio 1 d. Ženevoje;
     (4)     kitas bendras posėdis įvyks 2022 m. kovo 14–18 d. Berne;
     –       RID ekspertų komiteto nuolatinės darbo grupės posėdžiai, surengti per:
     (1)     12‑ąją sesiją (vaizdo konferencija), vykusią 2020 m. lapkričio 24–26 d. Berne,
     (2)     13‑ąją sesiją, vykusią 2021 m. lapkričio 15–19 d. Ženevoje.
     Per šiuos posėdžius minėtųjų komitetų ekspertai išnagrinėjo ir apsvarstė atskirus pasiūlymus
     dėl pakeitimų. Daugumai rekomenduotų veiksmų pritarta vieningai. Kai kurių pasiūlymų
     atveju rekomendacijoms pritaria dauguma ekspertų.
     Pagal COTIF 35 straipsnį RID ekspertų komiteto priimti pakeitimai visoms
     susitariančiosioms šalims įsigalioja pirmąją šešto mėnesio, einančio po to mėnesio, kurį
     generalinis sekretorius apie juos pranešė susitariančiosioms šalims, dieną. Per keturis
     mėnesius nuo šio pranešimo dienos bet kuri susitariančioji šalis gali pateikti prieštaravimą.
     Pakeitimas neįsigalioja, jei prieštaravimą pateikia ketvirtadalis susitariančiųjų šalių.
     COTIF 38 straipsnyje nustatyta, kad naudodamasi teise balsuoti ir teise prieštarauti,
     numatytomis 35 straipsnio 4 dalyje, ekonominės integracijos regioninė organizacija (tokia

LT                                                2                                                  LT
 ---pagebreak---      organizacija yra Europos Sąjunga) turi tiek balsų, kiek ji turi narių, kurie kartu yra ir
     organizacijai priklausančios valstybės narės.
     Jei prieštaravimų nepareikš pakankamas skaičius šalių, tikimasi, kad su šiuo pasiūlymu susiję
     pakeitimai įsigalios 2023 m. sausio 1 d., taps privalomi Sąjungai bei valstybėms narėms ir bus
     neatskiriama Sąjungos acquis dalis.

     3.        POZICIJA, KURIOS TURI BŪTI LAIKOMASI SĄJUNGOS VARDU

     3.1.      Išimtinė Sąjungos kompetencija
     Sąjunga yra visateisė COTIF susitariančioji šalis.
     Be to, Direktyvos 2008/68/EB 1 straipsnyje nustatyta, kad RID priedas turi būti taikomas
     pavojingų krovinių vežimui geležinkeliais valstybėse narėse (išskyrus valstybes nares, kuriose
     nėra geležinkelių sistemos) ar iš vienos į kitą. Direktyvos 2008/68/EB 4 straipsnyje dėl
     trečiųjų šalių nurodyta, kad „pavojingų krovinių vežimas tarp valstybių narių ir trečiųjų šalių
     leidžiamas laikantis ADR5, RID arba ADN6 reikalavimų, jei prieduose nenurodyta kitaip“.
     Šiuo tikslu Komisijai suteikti įgaliojimai padaryti Direktyvos 2008/68/EB II priedo II.1
     skirsnio pataisas, pagal tos direktyvos 8 straipsnį priimant deleguotąjį aktą.
     Be to, reikėtų pastebėti, kad Direktyva 2008/68/EB dėl pavojingų krovinių vežimo vidaus
     keliais7 yra įtraukta į Sąjungos dokumentų, kuriais remdamasi Sąjunga pasinaudojo savo
     kompetencija ir kurie galiojo ES ir OTIF susitarimo sudarymo metu, sąrašą8.

     3.2.      Pozicija, kurios turi būti laikomasi
     RID pakeitimai visiškai priklauso išimtinei Sąjungos kompetencijai ir būtina nustatyti
     Sąjungos poziciją.
     Atsižvelgiant į technologinę pažangą, numatomi pakeitimai laikomi tinkamais siekiant
     užtikrinti saugų ir ekonomiškai efektyvų pavojingų krovinių vežimą, todėl jiems gali būti
     pritarta.

     4.        TEISINIS PAGRINDAS

     4.1.      Procedūrinis teisinis pagrindas
     4.1.1.    Principai
     Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai,
     kuriais „nustatomos pozicijos, kurios Sąjungos vardu priimamos susitarimu įsteigtame organe,
     kai tam organui reikia priimti teisinę galią turinčius aktus, išskyrus aktus, papildančius arba
     pakeičiančius susitarimo institucinę struktūrą“.

     5
              1957 m. rugsėjo 30 d. Ženevoje sudaryta Europos sutartis dėl pavojingų krovinių tarptautinio vežimo
              keliais.
     6
              2000 m. gegužės 26 d. Ženevoje sudaryta Europos sutartis dėl tarptautinio pavojingų krovinių vežimo
              vidaus vandenų keliais.
     7
              2008 m. rugsėjo 24 d. Europos Parlamento ir Tarybos direktyva 2008/68/EB dėl pavojingų krovinių
              vežimo vidaus keliais (OL L 260, 2008 9 30, p. 13).
     8
              Pateiktą 2011 m. birželio 16 d. Tarybos sprendimo 2013/103/ES I priedo priedėlyje.

LT                                                        3                                                         LT
 ---pagebreak---      Sąvoka „teisinę galią turintys aktai“ apima aktus, turinčius teisinę galią pagal aptariamą
     organą reglamentuojančias tarptautinės teisės normas. Ji taip pat apima priemones, kurios nėra
     privalomos pagal tarptautinę teisę, tačiau „gali stipriai paveikti Sąjungos teisės akto leidėjo
     priimamų teisės aktų [...] turinį“9.
     4.1.2.    Taikymas aptariamuoju atveju
     Aktas, kurį turi priimti RID ekspertų komitetas, yra teisinę galią turintis aktas. Numatomas
     aktas Sąjungai bus privalomas pagal tarptautinę teisę, laikantis RID 6 straipsnio, pagal kurį
     priedas, kurį reikia iš dalies pakeisti, yra RID sudedamoji dalis.
     Be to, pagal Direktyvos 2008/68/EB 1 straipsnį RID priedas turi būti taikomas pavojingų
     krovinių vežimui geležinkeliais valstybėse narėse (išskyrus valstybes nares, kuriose nėra
     geležinkelių sistemos) ar iš vienos į kitą. Direktyvos 2008/68/EB 4 straipsnyje dėl trečiųjų
     šalių nurodyta, kad „pavojingų krovinių vežimas tarp valstybių narių ir trečiųjų šalių
     leidžiamas laikantis ADR, RID arba ADN reikalavimų, jei prieduose nenurodyta kitaip“.
     Numatomu aktu Susitarimo institucinė struktūra nepapildoma ir nekeičiama.
     Todėl siūlomo sprendimo procedūrinis teisinis pagrindas yra SESV 218 straipsnio 9 dalis.

     4.2.      Materialinis teisinis pagrindas
     4.2.1.    Principai
     Sprendimo pagal SESV 218 straipsnio 9 dalį materialinis teisinis pagrindas pirmiausia
     priklauso nuo numatomo akto, dėl kurio Sąjungos vardu nustatoma pozicija, tikslo ir turinio.
     4.2.2.    Taikymas aptariamuoju atveju
     Pagrindinis siūlomo sprendimo tikslas ir turinys yra susiję su pavojingų krovinių vežimu
     geležinkeliais.
     Todėl siūlomo sprendimo materialinis teisinis pagrindas yra SESV 91 straipsnis.

     4.3.      Išvada
     Siūlomo sprendimo teisinis pagrindas turėtų būti SESV 91 straipsnis kartu su 218 straipsnio 9
     dalimi.

     5.        NUMATOMO AKTO SKELBIMAS

     Siūlomu RID ekspertų komiteto sprendimu bus padaryta RID priedo pakeitimų, todėl
     tikslinga priėmus sprendimą informaciją apie posėdžio rezultatus paskelbti Europos Sąjungos
     oficialiajame leidinyje.

     9
              2014 m. spalio 7 d. Teisingumo Teismo    sprendimo   Vokietija   prieš   Tarybą,   C-399/12,
              ECLI:EU:C:2014:2258, 61–64 punktai.

LT                                                 4                                                         LT
 ---pagebreak---                                                                   2022/0041 (NLE)

                                                     Pasiūlymas

                                          TARYBOS SPRENDIMAS

         dėl pozicijos, kurios Europos Sąjungos vardu turi būti laikomasi Tarptautinio vežimo
          geležinkeliais tarpvyriausybinės organizacijos Pavojingų krovinių vežimo ekspertų
          komiteto 57-ojoje sesijoje, dėl tam tikrų Tarptautinio vežimo geležinkeliais sutarties
                                           C priedėlio pakeitimų

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218
     straipsnio 9 dalimi,
     atsižvelgdama į Europos Komisijos pasiūlymą,
     kadangi:
     (1)      Tarybos sprendimu 2013/103/ES1 Sąjunga prisijungė prie 1980 m. gegužės 9 d.
              Tarptautinio vežimo geležinkeliais sutarties (COTIF) su pakeitimais, padarytais
              1999 m. birželio 3 d. Vilniaus protokolu;
     (2)      pagal COTIF 6 straipsnį tarptautinis geležinkelių susisiekimas ir leidimas naudoti
              geležinkelių priemones tarptautiniam susisiekimui reglamentuojami tame straipsnyje
              išvardytomis taisyklėmis, visų pirma sutarties C priedėliu „Pavojingų krovinių
              tarptautinio vežimo geležinkeliais taisyklės (RID)“;
     (3)      Europos Parlamento ir Tarybos direktyvoje 2008/68/EB2 nustatyti pavojingų krovinių
              vežimo keliais, geležinkeliais ar vidaus vandenų keliais valstybėse narėse ar iš vienos į
              kitą reikalavimai, darant nuorodą į RID;
     (4)      pagal COTIF 13 straipsnio 1 dalies d punktą Tarptautinio vežimo geležinkeliais
              organizacijos (OTIF) Pavojingų krovinių vežimo ekspertų komitetas (RID ekspertų
              komitetas) gali priimti RID priedo pakeitimus;
     (5)      2022 m. gegužės 25 d. 57-ojoje sesijoje RID ekspertų komitetas turi priimti
              pakeitimus, kad RID priedas būtų priderintas prie mokslo ir technikos pažangos;
     (6)      tikslinga nustatyti poziciją, kurios Sąjungos vardu turi būti laikomasi RID ekspertų
              komitete, nes RID pakeitimai bus privalomi Sąjungai;
     (7)      numatomais pakeitimais siekiama užtikrinti saugų ir veiksmingą pavojingų krovinių
              vežimą, kartu atsižvelgiant į sektoriaus mokslo ir technikos pažangą ir į kuriamas
              naujas medžiagas bei produktus, kurie vežami galėtų kelti pavojų;
     (8)      numatomi pakeitimai laikomi tinkamais saugiam ir ekonomiškai efektyviam pavojingų
              krovinių vežimui užtikrinti, todėl jiems gali būti pritarta;

     1
              2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo
              geležinkeliais tarpvyriausybinės organizacijos susitarimo dėl Europos Sąjungos prisijungimo prie
              1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais
              1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).
     2
              2008 m. rugsėjo 24 d. Europos Parlamento ir Tarybos direktyva 2008/68/EB dėl pavojingų krovinių
              vežimo vidaus keliais (OL L 260, 2008 9 30, p. 13).

LT                                                        5                                                          LT
 ---pagebreak---      (9)    neesminiams priede nurodytų dokumentų pakeitimams techniniu lygmeniu gali būti
            pritarta 2022 m. gegužės 23–24 d. RID ekspertų komiteto nuolatinės darbo grupės 14-
            ojoje sesijoje, be kita ko, remiantis JT EEK bendro RID ekspertų komiteto ir
            Pavojingų krovinių vežimo darbo grupės posėdžio rekomendacijomis,

     PRIĖMĖ ŠĮ SPRENDIMĄ:

                                            1 straipsnis
     Pozicija, kurios pagal 1980 m. gegužės 9 d. Tarptautinio vežimo geležinkeliais sutartį su
     pakeitimais, padarytais 1999 m. birželio 3 d. Vilniaus protokolu, Sąjungos vardu turi būti
     laikomasi Tarptautinio vežimo geležinkeliais organizacijos (OTIF) Pavojingų krovinių
     vežimo ekspertų komiteto (RID ekspertų komiteto) 57-ojoje sesijoje, išdėstyta šio sprendimo
     priede.

     Neesminiams priede nurodytų dokumentų pakeitimams Sąjungos atstovai RID ekspertų
     komitete gali pritarti be papildomo Tarybos sprendimo.

                                            2 straipsnis
     Priimti RID ekspertų komiteto sprendimai skelbiami Europos Sąjungos oficialiajame
     leidinyje, nurodant jų įsigaliojimo dieną.

                                            3 straipsnis
     Šis sprendimas skirtas Komisijai.
     Priimta Briuselyje

                                               Tarybos vardu
                                               Pirmininkas

LT                                               6                                                 LT
 ---documentbreak---                              EUROPOS
                             KOMISIJA

                                                      Briuselis, 2022 02 23
                                                      COM(2022) 59 final

                                                      ANNEX

                                           PRIEDAS

                                              prie

                               pasiūlymo dėl Tarybos sprendimo

     dėl pozicijos, kurios Europos Sąjungos vardu turi būti laikomasi Tarptautinio vežimo
      geležinkeliais tarpvyriausybinės organizacijos Pavojingų krovinių vežimo ekspertų
      komiteto 57-ojoje sesijoje, dėl tam tikrų Tarptautinio vežimo geležinkeliais sutarties
                                       C priedėlio pakeitimų

LT                                                                                             LT
 ---pagebreak---                                           PRIEDAS

Pasiūlymas   Informacinis dokumentas       Dalykas                     Pastabos          ES pozicija

     1.      OTIF/RID/CE/GTP/2021/2        ADR ir RID suderinimas      OTIF              Pritarti
                                           siekiant į pranešimo apie   nuolatinės
                                           įvykius pavyzdį įtraukti    darbo grupės
                                           naujas talpyklas            techninis
                                                                       susitarimas
                                                                       priimti iš
                                                                       dalies pakeistą
                                                                       tekstą

     2.      OTIF/RID/CE/GTP/2021/3 ir     ADR ir RID reikalavimų,     OTIF              Pritarti
             OTIF/RID/CE/GTP/2021/INF.3    susijusių su rodoma         nuolatinės
                                           informacija, suderinimas    darbo grupės
                                                                       techninis
                                                                       susitarimas
                                                                       priimti iš
                                                                       dalies pakeistą
                                                                       tekstą

     3.      OTIF/RID/CE/GTP/2021/4        Apsauginių vožtuvų          OTIF              Pritarti
                                           įrengimas degiosioms        nuolatinės
                                           suskystintoms dujoms        darbo grupės
                                           skirtose cisternose         techninis
                                                                       susitarimas
                                                                       priimti iš
                                                                       dalies pakeistą
                                                                       tekstą

     4.      OTIF/RID/CE/GTP/2021/5        2020 ir 2021 m.             OTIF              Pritarti
                                           bendrame posėdyje ir        nuolatinės
                                           2020 m. lapkričio mėn.      darbo grupės
                                           RID ekspertų komiteto       techninis
                                           nuolatinėje darbo grupėje   susitarimas
                                           priimtos konsoliduotos      priimti iš
                                           tekstų redakcijos           dalies pakeistą
                                                                       tekstą

     5.      OTIF/RID/CE/GTP/2021/6        ADR ir RID suderinimas,     OTIF              Pritarti
                                           be kita ko, susijęs su ne   nuolatinės
                                           JT slėginių indų,           darbo grupės
                                           suprojektuotų,              techninis
                                           sukonstruotų ir išbandytų   susitarimas
                                           pagal nurodytus             priimti iš
                                           standartus, projektavimu,   dalies pakeistą
                                           konstrukcija ir pirmine     tekstą
                                           patikra bei bandymu

LT                                           1                                                      LT
 ---pagebreak---      6.           OTIF/RID/CE/GTP/2021/6             Pereinamojo laikotarpio      OTIF              Pritarti
                                                     priemonė, susijusi su        nuolatinės
                                                     6.8.2.4.6 punktu             darbo grupės
                                                     (kompetentingos              techninis
                                                     institucijos taikomos        susitarimas
                                                     ekspertų patvirtinimo,       priimti iš
                                                     cisterninių vagonų           dalies pakeistą
                                                     patikrų atlikimo ir tokių    tekstą
                                                     patikrų abipusio
                                                     pripažinimo procedūros)

     7.           OTIF/RID/CE/GTP/2021/INF.11        Pasiūlymai, kaip             OTIF              Pritarti
                                                     pritaikyti RID 6.8 skyrių,   nuolatinės
                                                     kad būtų atsižvelgiama į     darbo grupės
                                                     labai dideles                techninis
                                                     konteinerines cisternas      susitarimas
                                                                                  priimti iš
                                                                                  dalies pakeistą
                                                                                  tekstą

          Visi     pirmiau      nurodyti   dokumentai      prieinami     OTIF     interneto  svetainėje
          (http://otif.org/en/?page_id=1119); laikoma, kad jie apima pakeitimus, aptartus 2021 m.
          lapkričio mėn. susirinkusioje RID ekspertų komiteto nuolatinėje darbo grupėje ir pateiktus
          dokumento OTIF/RID/CE/GTP/2021-A (RID ekspertų komiteto nuolatinės darbo grupės 13-
          ojo posėdžio galutinė ataskaita, Ženeva (mišrus), 2021 m. lapkričio 15–18 d.) priede; jie taip
          pat pateikiami OTIF interneto svetainėje (http://otif.org/en/?page_id=254).

LT                                                      2                                                      LT